จะมีอิสรภาพทางการเงิน กันได้อย่างไร
โดย...มงคล ลุสัมฤทธิ์ ผู้เชี่ยวชาญด้านการวางแผนและบริหารจัดการเงินส่วนบุคคล stock2morrow
1 พ.ย. 2560

โดย...มงคล ลุสัมฤทธิ์ ผู้เชี่ยวชาญด้านการวางแผนและบริหารจัดการเงินส่วนบุคคล stock2morrow “PASSIVE INCOME”ผมว่าภาษาอังกฤษคำนี้น่าจะเป็นคำที่คนรุ่นใหม่พูดถึงมากที่สุดในยุคนี้เป็นสิ่งที่คนรุ่นใหม่บอกว่าใฝ่ฝันหาเพื่ออะไรล่ะบางคนบอกว่าจะได้ไม่ต้องทำงานเพื่อหาเงินอีกต่อไปจะได้ไปทำอะไรหรือได้ไป (เที่ยว) ที่ชอบที่ชอบได้ทั้งหมดทั้งสิ้นความหมายโดยรวมคือการมี “อิสรภาพทางการเงิน” นั่นเองแล้วอิสรภาพทางการเงินคืออะไรอิสรภาพทางการเงินคือการที่เรามีรายได้โดยที่ไม่ต้องทำงานในจำนวนเงินที่เพียงพอที่จะใช้ชีวิตตามที่เราต้องการไงแล้วลองไปถามดูสิครับว่าอยากมี PASSIVE INCOME เมื่อไรเกือบทั้งหมดจะบอกว่าเร็วที่สุดบางคนอายุ 30 ปี เพิ่งทำงานมา 5-6 ปี เงินเดือน 5 หมื่นบาท บอกจะเกษียณ 45!!! อยากมีเงินใช้เหมือนตอนนี้เดือนละ 4 หมื่นบาท มันเป็นไปได้ไหมล่ะสิ่งที่จะให้รายได้โดยไม่ต้องทำงานคือ Asset หรือทรัพย์สิน ไม่ว่าจะเป็นหุ้น กองทุน เงินฝาก อสังหาริมทรัพย์ ทรัพย์สินทางปัญญาไม่ทราบว่าตอนนี้มีอะไรบ้างครับถ้าวันนี้ยังไม่มีทรัพย์สินที่ให้รายได้ประจำเดือนละ 4 หมื่นบาท ก็สร้างทรัพย์สินที่ถอนทั้งต้นและดอกผล และใช้จนหมดถึงวันสุดท้ายละกันแล้วต้องมีเท่าไรล่ะหากมีอายุยืนยาวถึง 85 ปี หาผลตอบแทนแบบเซฟๆ สักประมาณ 5% ในขณะที่เงินเฟ้อ 3% ก็ต้องมีเงินหรือทรัพย์สินที่สามารถแปลงเป็นเงินสดมูลค่า ********** 22,357,171 บาท **********เงินจำนวนนี้จะทำให้มีเงินใช้ส่วนตัวเหมือนปัจจุบันเดือนละ 4 หมื่นบาท ไม่มีสิทธิไปเที่ยวเกินประเทศไทยไกลๆ ไม่ต้องคิดถึงการได้ขับรถดีๆ อยู่บ้านในฝัน ได้ดูแลคนอื่น และต้องห้ามเจ็บห้ามป่วยหนักๆ ด้วยนะครับแล้วเงิน 22 ล้านนี่ต้องเก็บเงินเท่าไรเอาแบบคนธรรมดาๆ ที่พอหาผลตอบแทนที่พอสมควรได้สัก 7% ตั้งแต่เดือนนี้เป็นต้นไปต้องเก็บเงินให้ได้เดือนละ********** 70,126 บาท **********มากกว่าเงินเดือนหรือรายได้ต่อเดือนอีก คงไม่ต้องบอกแล้วนะครับว่าเป็นไปได้หรือเปล่าผมถึงเคยบอกในตอนก่อนๆ ไงครับว่า จะมั่งคั่งได้ต้องมีรายได้มากพอ เก็บเงินให้อยู่ และต้องบริหารเงินเป็นสำหรับเคสข้างบนเพิ่มอีก 2 ข้อคือ ถ้าไม่เปลี่ยนงานก็หาทางรักในสิ่งที่ทำและอย่าเพิ่งรีบเกษียณน้าาาา